PRITARTA

 Kupiškio rajono savivaldybės tarybos

 2019 m. kovo d. sprendimu Nr. TS-

**KUPIŠKIO R. KŪNO KULTŪROS IR SPORTO CENTRO 2018 METŲ VEIKLOS ATASKAITA**

**I SKYRIUS**

**ĮŽANGA. BENDROSIOS ŽINIOS**

 Kupiškio r. kūno kultūros ir sporto centras (toliau centras) savo veiklą 2018 metais vykdė vadovaudamasis centro 2018–2020 metų strateginiu veiklos planu, įgyvendindamas formalųjį švietimą papildančias sportinio ugdymo programas. Centre vykdoma šešių sporto šakų (krepšinio, futbolo, lengvosios atletikos, irklavimo, stalo teniso, imtynių) pradinio ugdymo, meistriškumo ugdymo ir meistriškumo tobulinimo programos. Įgyvendinant užsibrėžtus strateginius tikslus vykdomos dvi programos: poreikių tenkinimas, kūno kultūra ir sportas visiems.

 Centrui vadovavo direktorė vadybinio darbo stažas – 8 metai nuo 2018 m. kovo 1 d. pavaduotoja ugdymui (0,5 et.) turinti 27 metų pedagoginio darbo stažą, direktoriaus pavaduotojas (0,5 et.), turintis 31 metų vadybinio darbo stažą.

 Centre dirbo 7 pedagoginiai darbuotojai, iš jų – 6 darbuotojams tai pagrindinė darbo funkcija. 3 pedagogai yra įgiję mokytojo metodininko, 1 pedagogas – vyresniojo mokytojo, dviem mokytojam kvalifikacinė kategorija nesuteikta.

 Centre dirbo 11 nepedagoginių darbuotojų, iš jų: 3 darbuotojai pilnu etatu, 6 darbuotojai 0,5 etato, 2 darbuotojai 0,25 etato.

 2018 m. rugsėjo 1 d. duomenimis centre mokėsi: pagal pradinio ugdymo programą 37 mokiniai, pagal meistriškumo ugdymo programą 106 mokiniai, pagal meistriškumo tobulinimo programą 41 mokinių (iš viso 184 mokiniai). 6 mokiniams buvo apmokėtos kelionės išlaidos į sporto pratybas arba iš jų.

**II SKYRIUS**

**VYKDYTA VEIKLA IR PASIEKTI REZULTATAI**

 Mokinių pasiekimų pažanga

 2018 m. 10 centro mokinių, imtynininkų ir irkluotojų, pasitvirtino ar įgijo aukštesnę nei turėjo meistriškumo pakopą: 3 mokiniai turi ketvirtą meistriškumo pakopą, 7– penktą meistriškumo pakopą.

 2018 m. 47 centro mokiniai dalyvavo tarptautinėse varžybose, 263 mokiniai dalyvavo šalies lygmens varžybose, 123 mokiniai dalyvavo apskrities lygmens varžybose bei 148 mokinių dalyvavo savivaldybės lygmens varžybose. Tarptautinėse varžybose pelnyta 29 prizinės vietos, šalies varžybose – 33 prizinių vietų, apskrities varžybose – 93 prizinės vietos, savivaldybės varžybose – 56 prizinės vietos.

 Centro krepšininkai ir krepšininkės dalyvavo tarptautiniame A. Kugio turnyre Anykščiuose, rytų Aukštaitijos krepšinio trenerių asociacijos (RAKTA), Mokinių krepšinio lygos (MKL), Kupiškio rajono krepšinio pirmenybėse, turnyruose Anykščiuose, Biržuose, Pasvalyje, Jonavoje, Radviliškyje, Panevėžyje, Ukmergėje, Rokiškyje, Kėdainiuose, Raseiniuose. Jaunieji futbolininkai dalyvavo Utenos apskrities futbolo asociacijos salės futbolo pirmenybėse, turnyruose Anykščiuose, Pasvalyje, Pakruojyje, Biržuose. Stalo tenisininkai dalyvavo apskrities ir rajono stalo teniso turnyruose. Lengvaatlečiai dalyvavo Pabaltijo jaunių čempionate, tarptautinėse varžybose Panevėžyje, Lietuvos vaikų ir jaunučių pirmenybėse, Lietuvos jaunių ir sporto vilčių žaidynėse, lengvosios atletikos varžybų „Aukštaitijos taurės“ etapuose bei kitose varžybose. Imtynininkai dalyvavo tarptautiniuose imtynių turnyruose Poznanėje, Šiauliuose, Marijampolėje. Imtynininkai dalyvavo Lietuvos vaikų, jaunučių, jaunių, jaunimo, suaugusių imtynių čempionatuose, 2018 m. Lietuvos jaunių ir sporto vilčių žaidynėse. Irkluotojai dalyvavo tarptautinėse varžybose Trakuose, Šiauliuose, Lietuvos jaunių ir suaugusių čempionate, jaunių ir sporto vilčių žaidynėse bei treniruoklių Concept–2 varžybose.

 2018 metais 1 centro auklėtinis išvyko tobulintis į Raimundo Sargūno sporto gimnaziją Panevėžyje.

 2018 m. vykusiose Lietuvos jaunių ir sporto vilčių žaidynėse Kupiškio rajono savivaldybė penktoje grupėje iškovojo ketvirtą vietą. Jaunieji šaškininkai iškovojo 4 vietą iš 14 užsiregistravusių komandų, lengvaatlečiai buvo 42 iš 52, irkluotojai 8 iš 11, imtynininkai 22 iš 25, krepšininkai pasidalino 11-12 vietas iš 37.

 Vienas iš strateginių centro tikslų yra plėtoti kūno kultūrą ir sportą rajone, sudaryti palankias sąlygas rajono gyventojams laisvalaikio užimtumui, sportui bei sveikatos stiprinimui.

 Kasmet centras organizuoja šiuos renginius suaugusiems: Lietuvos Regionų krepšinio lygos (RKL) varžybos, kuriose dalyvauja krepšinio klubo „Kupiškis“ komanda, Kupiškio rajono vyrų krepšinio pirmenybes centro taurėms laimėti (11 komandų), Kupiškio rajono tinklinio čempionatą centro taurėms laimėti, paplūdimio tinklinio čempionatą, paplūdimio futbolo turnyrą, Lietuvos seniūnijų sporto žaidynių Kupiškio rajono seniūnijų sporto žaidynes, „Kupiškio marių regatą“, rajono stalo teniso pirmenybes centro taurėms laimėti, Kupiškio ilgo nuotolio irklavimo regata. 2018 m. pasirašyta bendradarbiavimo sutartis su futbolo klubu FC „Kupiškis“.

 Jau penktąjį kartą d. į Kupiškį rinkosi ilgo nuotolio regatos, skirtos Lietuvos Valstybės atkūrimo šimtmečio minėjimui, Lietuvos irklavimo federacijos taurės III etapo ir Lietuvos studentų irklavimo čempionato dalyviai. Svečių sulaukta iš Vilniaus, Trakų, Kauno, Klaipėdos ir Šiaulių. Tradiciškai sulaukta ir svečių meistrų iš Latvijos, Rygos irklavimo klubo (RRC). Tai buvo gausiausia regata, sulaukusi 52 įgulų.

Siekiant bendradarbiauti su Latvijos Respublikos mėgėjais sportininkais surengtas krepšinio turnyras Kupiškyje. Siekiant į sportinę veiklą įtraukti merginas ir moteris, 2017 m. rudenį su partneriais iš Latvijos pradėta organizuoti Latvijos ir Lietuvos moterų krepšinio mėgėjų lyga 2017-2018 m., kuri vyko keturiais etapais. Varžybose dalyvavo Kupiškio, Rokiškio, Rėzeknės bei Kalupės moterų krepšinio komandos. Finalinės varžybos 2018 m. vasarį vyko Kupiškyje, kur mūsų moterų komanda iškovojo II-ąją vietą.

 2018 m. seniūnijose surengti 79 įvairūs sportiniai renginiai kuriuose dalyvavo 1850 dalyvių. Apie 25 proc. dalyvių yra mokyklinio amžiaus vaikai, o apie 20 proc. - moterys.

               2018 m. organizuotos Kupiškio seniūnijų žiemos sporto žaidynės, kuriose sportininkai varžėsi devyniose sporto šakose. Varžybos vyko Juodpėnų sporto salėje, Povilo Matulionio progimnazijos stalo teniso salėje ir miesto stadione. Tradiciškai vyko XI-ųjų Lietuvos sporto žaidynių atrankinės varžybos, kuriose dalyvavo apie 400 dalyvių. Seniūnijų atstovai dalyvavo Kupiškio r. seniūnijų sporto žaidynėse. Į zonines varžybas išvyko aštuonios Kupiškio rajono komandos. Pirmąją vietą iškovojo moterys krepšininkės, šaškių ir smiginio komandos, antras vietas iškovojo vyrai tinklininkai ir šachmatininkai. Finalinėse Lietuvos seniūnijų sporto žaidynėse Jonavoje teisę dalyvauti iškovojo penkios komandos. Kupiškėnai finaliniame etape užėmė 23 vietą iš 40 rajono savivaldybių. Geriausiai sekėsi moterims krepšininkėms, kurios pirmą kartą Kupiškio istorijoje pelnė bronzos medalius.

 Pamokos kokybės pažanga

 Centro strateginiame plane vienas iš tikslų yra ugdytinių ir jų tėvų poreikių tenkinimo užtikrinimas. Ugdytinių poreikiai tenkinami sporto pratybose ir varžybose, jų tėvų-įsitraukime į ugdymo proceso tobulinimą ir planavimą, dalyvavimą sporto renginiuose. Administracija stebėjo 29, vertino 23 sporto pratybas. Vidutinis stebėtų/vertintų pratybų skaičius, tenkantis vienam centro mokytojui yra 4. Po stebėtų pratybų su kiekvienu sporto mokytoju aptarti privalumai ir taisytini aspektai. Apibendrinant stebėtas pamokas, galima išskirti stipriuosius stebėtų pratybų aspektus: darbingo mikroklimato sukūrimas, diferencijuojamos ir individualizuojamos užduotys, išsikeltų tikslų įgyvendinimas, pozityvus bendravimas. Tobulintini sporto pratybų aspektai nustatyti šie: pratybų laiko panaudojimo racionalumas ir veiksmingumas, tikslingas šiuolaikiškų ugdymo metodų, tame tarpe ir IKT, panaudojimas, asmeninių pasiekimų vertinimas.

 Mokinių vertybinių nuostatų, pilietiškumo ūgties pažanga

Siekiant puoselėti centro bendruomenės narių pilietinį sąmoningumą sporto centro auklėtiniai dalyvavo pagarbos bėgime „Algimanto apygardos partizanų kovų takais“, minint 28-ąsias Sausio 13-osios įvykių metines, Vilniuje vykusiame tarptautinis pagarbos bėgimas „Gyvybės ir mirties keliu“, irklavimo varžybas treniruokliais CONSEPT-2 skirtose vasario 16 ir kovo 11 pažymėti. Ugdant bendruomenės narių pozityvaus bendravimo ir bendradarbiavimo santykius, siekiant auginti atsakingą, socialią, sveiką asmenybę, gebančią pasirinkti prasmingą veiklą, bei skatinant bendradarbiavimą ir veiklas su bendrojo lavinimo mokyklomis, centras organizavo šiuos renginius: rajono darželių piešinių konkursą „Aš sportuoju“, Lietuvos mokinių krepšinio lygos varžybas (dalyvavo 4 centro komandos), Lietuvos mokyklų žaidynių rajonų turų varžybas, vaikų salės bei lauko futbolo turnyrus, vaikų pliažo futbolo turnyrą, Kupiškio rajono mokinių pavasario ir rudens kroso varžybas, vaikų krepšinio turnyrą kovo 11-ajai paminėti, Velykinį mergaičių bei berniukų krepšinio turnyrus, lengvosios atletikos varžybas pradinių klasių mokiniams „Pradinukai – mažieji olimpiečiai“, imtynių varžybas skirtas vaikų gynimo dienai paminėti, lengvosios atletikos varžybas, Kalėdinį stalo teniso turnyrą centro taurėms laimėti, Europos Judumo savaitės renginį „Kupiškis rieda“. Minėtuose renginiuose dalyvavo dauguma centro mokinių, į aktyvias veiklas įsitraukė tėvai.

Centras savivaldybės lygmens vykdė vieną vaikų laisvalaikio užimtumo ir vasaros poilsio projektą. Stovykloje „Žvali vasara“, vykusiai liepos 9-13 dienomis, aktyviai laisvalaikį leido 30 vaikų: Kupiškio šv. Kazimiero vaikų globos namų auklėtiniai ir Kupiškio r. kūno kultūros ir sporto centro jaunieji irkluotojai. Jei irkluotojų pagrindinis tikslas buvo pasiruošti Lietuvos jaunučių ir sporto vilčių žaidynėms, tai globos namų auklėtinių laukė įvairi programa: judrieji ir sportiniai žaidimai, bendravimas su rajoną garsinančiais sportininkais, pažintis su naujomis sporto šakomis. Vaikus globojo irklavimo mokytojos Diana Balužytė ir Laimutė Šližauskienė, savanoriai Evelina Blaževičiūtė ir Vygantas Valma.

 Centras vykdė šalies lygmens projektus „XI-ųjų Lietuvos seniūnijų sporto žaidynių I etapo organizavimas Kupiškio rajone“, „Irklavimo inventoriaus įsigijimas“. Rajono renginiuose dalyvavo 80 proc. centro mokinių.

Mokinių pozityvaus elgesio palaikymui ir motyvacijos sportuoti skatinimui sporto mokytojai naudoja įvairias priemones: edukacines keliones į sporto varžybas ir baseinus, asmeninį paskatinimą padarius pažangą už gerą lankomumą, pasiektus rezultatus.

Centre užtikrinamas mokinių emocinis saugumas. Mokiniai treniruotėse jaučiasi saugiai, pasitiki vieni kitais, vyrauja abipusė pagarba, nepatiria patyčių, gerai sutaria tarpusavyje, pasiekimai ir laimėjimai yra įvertinami, grupių mikroklimatas palankus sportavimui. Mokiniai yra patenkinti, kad mokosi šiame sporto centre, kad mokytojai su jais elgiasi draugiškai ir pagarbiai. Vykdyta viena prevencinė programa „Vaikų pliažo futbolas“ į kurią įsitraukė apie 50 vaikų iš sporto centro ir kitų rajono mokyklų.

Mokiniai inicijavo savanorystę sporto centro ir įvairių federacijų rengiamose varžybose. Devyni centro auklėtiniai (irkluotojai), trys iš jų dabar jau studentai, savanoriavo 2018 m. Trakuose vykusiame pasaulio jaunių irklavimo čempionate, ilgo nuotolio regatoje Kupiškyje, kur įgijo organizacinės patirties, gilino asmenines bei socialines kompetencijas. Dalis jų savanoriauja ir kitose federacijos varžybose. Centro krepšinio grupės mokiniai darbavosi teisėjų brigadose ir sekretoriate regionų krepšinio lygos, Lietuvos moksleivių krepšinio lygos, Lietuvos mokyklų žaidynių varžybų, rajono krepšinio pirmenybių metu. Jaunieji futbolininkai savanoriavo FC Kupiškis I lygos varžybose.

 Mokyklos veiklos įsivertinimo efektyvumo pažanga.

2018 metais buvo atliktas mokyklos veiklos įsivertinimas, kurio metu, vadovaujantis ankstesnio įsivertinimo metu pateiktomis rekomendacijomis, buvo pasirinktas mokyklos veiklos kokybės įsivertinimo ir tobulinimo 4 srities VADYBA IR LYDERYSTĖ tyrimas. Naudotas instrumentas-klausimynas (anketa) M07 „Veiklos strategijos geros mokyklos mikroklimato kūrimui ir puoselėjimu“. Vykdytame įsivertinime dalyvavo 94,7 proc. centro darbuotojų. Mokiniai ir mokinių tėvai vykdant 2018 m. įsivertinimą apklausoje nedalyvavo. Gautos įsivertinimo išvados pristatytos centro darbuotojams ir paskelbtos centro internetinėje svetainėje.

 Vadovų ir mokytojų lyderystės bei kompetencijų pažanga

 Centro mokytojai dalinasi patirtimi, profesinėmis žiniomis su rajono įstaigų kūno kultūros mokytojais, ikimokyklinio ugdymo įstaigų darbuotojais. 57,1 proc. centro mokytojų pasidalino patirtimi, teisėjavo šalies varžybose. Visi mokytojai geba identifikuoti individualią mokinio pažangą, daro pažangą ją fiksuodami.

 Mokytojų profesinių kompetencijų tobulinimas vykdytas atsižvelgiant į individualius poreikius bei vadovų rekomendacijas. Imtynių mokytojas Arvydas Krikščiūnas tobulino savo kvalifikaciją ir profesines kompetencijas seminaruose 56 val., krepšinio mokytojas Klaidas Miciūnas – 124 val., futbolo ir stalo teniso mokytojas Irmantas Šap – 152 val., lengvosios atletikos mokytoja Inga Zabulienė – 160 val., irklavimo mokytoja Evelina Blaževičiūtė – 147,5 val., irklavimo mokytoja Laimutė Šližauskienė 147,5 val., krepšinio mokytojas Alvydas Puzelis – 82 val.

 Visi dirbantys mokytojai 100 proc. mokytojų tobulino savo kompetencijas. Iš viso mokytojai tobulino savo kvalifikaciją ir profesines kompetencijas 825 val. Vidutinis kvalifikacijos tobulinimo valandų skaičius, tenkantis vienam mokytojui yra 117,85val.

 Trys mokytojai 2018 m. kėlė savo kvalifikacinę kategoriją. Lengvosios atletikos mokytoja Inga Zabulienė įgijo mokytojos metodininkės kvalifikacinę kategoriją, futbolo ir stalo teniso mokytojas Irmantas Šap-vyresniojo mokytojo kvalifikacinę kategoriją. Atestacinės komisijos nuomone, irklavimo mokytoja Laimutė Šližauskienė pranoko reikalaujamą surinkti balų skaičių ir, išpildžius papildomus reikalavimus, pretenduos įgyti mokytojo metodininko kvalifikacinę kategoriją 2019 m. II ketvirtyje.

1 centro mokytojas dalyvavo savivaldybės lygmens darbo grupių, komisijų veikloje. 2018 m. 1 centro mokytoja dalyvavo šalies lygmens darbo grupių (irklavimo teisėjų asociacijos) veikloje.

Mokytoja I. Zabulienė inicijavo ir vykdė lengvosios atletikos varžybas rajono pradinių klasių mokiniams „Pradinukai – mažieji olimpiečiai“ varžybas. Krepšinio mokytojai A. Puzelis ir K. Miciūnas inicijavo ir organizavo velykinį krepšinio turnyrą berniukams ir mergaitėms, krepšininkų mokslo metų užbaigimo šventę. Futbolo mokytojas I. Šap, bei sporto instruktorius R. Puntuzas organizavo salės ir lauko futbolo turnyrus, vaikų pliažo futbolo turnyrą. Irklavimo mokytojos inicijavo ir organizavo irklavimo treniruoklių turnyrus bendrojo lavinimo mokyklų mokiniams. Imtynių mokytojas A. Krikščiūnas inicijavo imtynių turnyrą Subačiuje, skirtą vaikų gynimo dienai paminėti, krepšinio varžybas skirtas „Angelų sargų“ dienai paminėti.

 Kolegialiai stebėtų ir vertintų veiklų (modelis „Kolega-kolegai“) nebuvo vykdoma.

 Patirtį savivaldybėje ir šalyje skleidė Laimutė Šližauskienė, kuri 2018 m. aktyviai veikė Kupiškio kūno kultūros mokytojų asociacijoje. L Šližauskienė Lietuvos irklavimo federacijoje aktyviai dirbo su irklavimo savanoriais, koordinavo jų veiklą varžybų metu.

 Siekdami centro pažangos, 2018 metais centro vadovai dėmesį skyrė asmeninių vadybinių, dalykinių bei lyderystės kompetencijų stiprinimui. Vidutinis kvalifikacijos tobulinimo valandų skaičius, tenkantis vienam vadovui – 83,5 val.

 Direktorė L. Šližauskienė, dalyvaudama 147,5 val. bendros trukmės kursuose tobulino ugdymo proceso valdymo, švietimo įstaigų vadybos, sporto struktūros valdymo, bendrąsias, profesines kompetencijas.

 Pavaduotoja ugdymui Ingrida Tuskienė dalyvavo 54 val. bendrosios trukmės kursuose, pavaduotojas Z. Paulauskas, dalyvaudamas 64 val. bendros trukmės kursuose, tobulino vadovavimo, bendrąsias, profesines kompetencijas.

 Direktorė L. Šližauskienė dalyvavo Lietuvos Valstybės atkūrimo šimtmečio minėjimo programai parengti ir įgyvendinti darbo grupės veikloje, inicijavo ir parengė Kūno kultūros ir sporto departamento rėmimo fondui projektą „Irklavimo inventoriaus įsigijimas“. Gauta 8500 eurų šio projekto vykdymui. Direktoriaus pavaduotoja Ingrida Tuskienė dalyvavo darbo grupių „ Neįgaliųjų socialinės integracijos per kūno kultūrą ir sportą“, „Neformaliojo vaikų švietimo programų teikėjų ir jų programų atitikties reikalavimų vertinimo“, Kupiškio r. jaunimo reikalų komisijos veiklose. Direktoriaus pavaduotojas Zigmas Paulauskas dalyvavo „Žalgirio“ sporto draugijos veikloje.

 Svarbiausios direktorės iniciatyvos ir tradicijų puoselėjimas: geriausių rajono sportininkų, sporto klubų sportininkų ir Kupiškio r. kūno kultūros ir sporto centro sportininkų pagerbimas rajono savivaldybėje, irklavimo treniruoklių varžybos rajono bendrojo lavinimo mokyklų mokiniams, sportiškos dienos „Vilčių startai“ rajono mokytojams organizavimas, Kupiškio ilgo nuotolio regatos, studentų irklavimo čempionato ir Lietuvos irklavimo federacijos taurės III etapo ir Lietuvos studentų irklavimo čempionato organizavimas, ugdymo aplinkų tobulinimas ir inventoriaus atnaujinimas; reprezentacinių sportinių aprangų atnaujinimas, bendradarbiavimas su Latvijos Rezeknės nuovados sporto skyriumi bei Rokiškio rajono kūno kultūros ir sporto centru organizuojant bendras varžybas.

 Kadangi savo sporto bazių neturime, naujų edukacinių aplinkų nekuriame, tačiau ugdymo proceso kokybei užtikrinti atnaujiname ir papildome ugdymo procese naudojamą inventorių (futbolo, krepšinio kamuoliai, stalo teniso inventorius, irklai, įvairūs treniruokliai, gumos, diržai ir kt.). Įgyvendinus projektą ir panaudojus biudžeto lėšas nupirkta vienvietė irklavimo valtis. Bendradarbiaujant su Kupiškio r. savivaldybės narkotikų kontrolės komisija gauta 200 eurų lauko treniruokliui miesto stadione įsigyti.

Įgyvendinta 94,3 proc. metiniame veiklos plane numatytų priemonių (veiksmų).

Tobulinant veiklą, sporto centro valdyme dalyvauja mokytojų taryba, mokinių ir centro tarybos. Šios institucijos veikia pagal centro nuostatuose numatytus veiklos principus ir teikia siūlymus bei dalyvauja svarstymuose pagal centro nuostatuose priskirtą kompetenciją. Centro administracija skatina pilietines ir kūrybines mokinių, tėvų, mokytojų iniciatyvas bei sudaro sąlygas jas įgyvendinti.

 Tikėtina, kad patobulintos vadovų bei mokytojų kvalifikacijos bei įvairiapusės centro bendruomenės iniciatyvos sustiprino centro veiklos produktyvumą, turėjo tiesioginės ir netiesioginės įtakos centro veiklos procesams, jų kokybei ir ugdytinių pažangai.

 **III SKYRIUS**

 **VEIKLOS ATASKAITOS RODIKLIŲ SUVESTINĖ**

(formalųjį švietimą papildančio ugdymo mokykloms)

|  |  |
| --- | --- |
| **Rodiklio pavadinimas** | **Rezultatas** |
| **1. MOKINIŲ AKADEMINIAI PASIEKIMAI** |
| 1.1. Bendras mokyklos mokinių pažangumas (proc.) | NN |
| 1.2. Mokinių, įgijusių pradinį išsilavinimą, dalis (proc.) | NN |
| 1.3. Mokinių, įgijusių pagrindinį išsilavinimą, dalis (proc.)  | NN |
| 1.4. Mokinių, dalyvaujančių kryptingo ugdymo programoje mokykloje, dalis (proc.) | NN |
| 1.5. Mokinių, įgijusių ir neįgijusių meistriškumo pakopos rodiklį, dalis (proc.) | 5,4 |
| 1.6. Mokinių, įgijusių aukštesnės meistriškumo pakopos rodiklį, dalis (proc.) | 5,4 |
| 1.7. Mokinių, įgijusių pirmą meistriškumo pakopą, dalis (proc.) | 0 |
| 1.8. Mokinių, įgijusių antrą meistriškumo pakopą, dalis (proc.) | 0 |
| 1.9. Mokinių, įgijusių trečią meistriškumo pakopą, dalis (proc.) | 0 |
| 1.10. Mokinių, įgijusių ketvirtą meistriškumo pakopą, dalis (proc.)  | 1,6 |
| 1.11. Mokinių, įgijusių penktą meistriškumo pakopą, dalis (proc.) | 3,8 |
| 1.12. Mokinių, įgijusių šeštą meistriškumo pakopą, dalis (proc.) | 0 |
| 1.13. Mokinių dalyvavimų tarptautiniuose, šalies, apskrities, savivaldybės konkursuose, festivaliuose, koncertuose, parodose, olimpiadose, varžybose ir kt., skaičius | 581 |
| 1.14. Savivaldybės lygmens konkursuose, varžybose ir kt. pelnytos prizinės vietos, skaičius | 56 |
| 1.15. Apskrities lygmens konkursuose, varžybose ir kt. pelnytos prizinės vietos | 93 |
| 1.16. Šalies lygmens konkursuose, varžybose ir kt. pelnytos prizinės vietos, skaičius | 33 |
| 1.17. Tarptautinio lygmens konkursuose, varžybose ir kt. pelnytos prizinės vietos | 29 |
| **2. PAMOKOS KOKYBĖ** |
| 2.1. Administracijos stebėtos ir vertintos pamokos (pratybos), skaičius | 29 |
| 2.2.Vidutinis stebėtų ir vertintų pamokų (pratybų) skaičius, tenkantis vienam mokyklos mokytojui | 4 |
| 2.3. Administracijos stebėtos kitos mokytojų veiklos (atsiskaitymai, tėvų susirinkimai, renginiai ir pan.), skaičius | 6 |
| 2.4. Pamokos (pratybos) netradicinėse aplinkose, skaičius | 2 |
| 2.5. Edukacinės veiklos netradicinėse aplinkose, skaičius  | 2 |
| **3. MOKINIŲ VERTYBINIŲ NUOSTATŲ BEI PILIETIŠKUMO ŪGTIS** |
| 3.1. Renginiai (išskyrus projektus), skaičius | 20 |
| 3.2. Renginiuose (išskyrus projektus) dalyvavusių mokinių dalis (proc.) | 85 |
| 3.3. Rengti, įgyvendinti projektai, skaičius | 2 |
| 3.4. Vykdyti mokyklos lygmens projektai, skaičius | 0 |
| 3.5. Vykdyti tarptautinio, apskrities, šalies ir savivaldybės lygmens projektai, skaičius | 2 |
| 3.6. Projektuose dalyvavusių mokinių dalis (proc.)  | 8,1  |
| 3.7. Mokiniai – dalyviai rajono renginiuose, skaičius  | 148 |
| 3.8. Savivaldos institucijų inicijuotos ir įgyvendintos veiklos, skaičius | 0 |
| 3.9. Mokinių emocinis saugumas, 3–4 lygio įvertinimų procentinių išraiškų aritmetinis vidurkis | 0 |
| 3.10. Vykdytos prevencinės veiklos, skaičius | 1 |
| 3.11. Prevencinėse veiklose dalyvavusių mokinių dalis (proc.) | 13  |
| **4. MOKYKLOS VEIKLOS ĮSIVERTINIMO EFEKTYVUMAS** |
| 4.1. Mokyklos veiklos įsivertinimo apklausose dalyvavusių mokinių dalis (proc.) | 0 |
| 4.2. Mokyklos veiklos įsivertinimo apklausose dalyvavusių mokinių tėvų dalis (proc.) | 0 |
| 4.3. Mokyklos veiklos įsivertinimo apklausose dalyvavusių mokytojų dalis (proc.) | 89,5 |
| **5. VADOVŲ IR MOKYTOJŲ LYDERYSTĖ BEI KOMPETENCIJOS** |
| 5.1. Mokytojų, skleidusių patirtį savivaldybėje, dalis (proc.)  | 14,2 |
| 5.2. Mokytojų, skleidusių patirtį šalyje, dalis (proc.) | 57,1 |
| 5.3. Mokytojų, gebančių stebėti ir identifikuoti individualią mokinio pažangą, dalis (proc.) | 100 |
| 5.4. Vidutinis kvalifikacijos tobulinimo valandų skaičius, tenkantis vienam mokytojui  | 117,85 |
| 5.5. Kolegialiai stebėtos ir vertintos veiklos (modelis ,,Kolega – kolegai“), skaičius | 0 |
| 5.6. Vadovai, skleidę patirtį savivaldybėje, skaičius | 1 |
| 5.7. Vadovai, skleidę patirtį šalyje, skaičius | 1 |
| 5.8. Vidutinis kvalifikacijos tobulinimo valandų skaičius, tenkantis vienam vadovui | 88,5 |
| 5.9. Įrengtos, pritaikytos ir naudojamos netradicinės ugdymo aplinkos, aplinkų mobilumas, skaičius  | NN |
| 5.10. Įgyvendintų metiniame veiklos plane numatytų priemonių dalis (proc.) | 94,1 |

Sutartinis žymėjimas: 0 – nėra duomenų; NN – nėra, negalėjo būti (pvz. pradinėje mokykloje nevykdomi brandos egzaminai).

**IV SKYRIUS**

**PATVIRTINTŲ ASIGNAVIMŲ NAUDOJIMAS**

 Žinių visuomenės, kultūrinio ir sportinio aktyvumo skatinimo programa (poilsio ir sporto paslaugų funkcija, biudžetas)

08.01.01.02

|  |  |  |  |  |
| --- | --- | --- | --- | --- |
| **Išlaidų rūšys** | **Išlaidų ekonominės klasifikacijos kodas** | **Ataskaitinio laikotarpio išlaidų planas**  | **Finansavimas** | **Kasinės išlaidos** |
|
| Darbo užmokestis | 2.1.1.1.1.1 | 35870 | 33103,85 | 33103,85 |
| Socialinio draudimo įmokos | 2.1.2.1.1.1 | 13860 | 11579,78 | 11579,78 |
| Medikamentai (ir sveikatos tikr.) | 2.2.1.1.1.2 | 350 | 349,11 | 349,11 |
| Komunalinių paslaugų įsig.išl. | 2.2.1.1.1.20 | 11500 | 10901,95 | 10901,95 |
| Ryšių paslaugos | 2.2.1.1.1.5 | 910 | 859,76 | 859,76 |
| Transporto išlaikymas | 2.2.1.1.1.6 | 9200 | 8795,37 | 8795,37 |
| Apranga ir patalynė | 2.2.1.1.1.7 | 600 |   | 0 |
| Informacinių technologijų prekių ir paslaugų įsigijimo išlaidos | 2.2.1.1.1.21 | 875 | 788,88 | 788,88 |
| Ūkinio inventoriaus įsigijimo išlaidos | 2.2.1.1.1.23 | 2600 | 1789,43 | 1789,43 |
| Komandiruotės | 2.2.1.1.1.11 | 660 | 567,36 | 567,36 |
| Mat.turto papr.remonto išlaid.  | 2.2.1.1.1.15 | 3550 | 2996,91 | 2996,91 |
| Kvalifikacijos kėlimas | 2.2.1.1.1.16 | 280 | 150,25 | 150,25 |
| Kitos paslaugos | 2.2.1.1.1.30 | 5475 | 4357,32 | 4357,32 |
| Dardav. Soc parama pinigais | 2.7.3.1.1.1 | 330 | 153,62 | 153,62 |
| **Iš viso:** |   | **86060** | **76393,59** | **76393,59** |

 Žinių visuomenės, kultūrinio ir sportinio aktyvumo skatinimo programa (neformalaus vaikų švietimo funkcija, biudžetas)

09.05.01.01

|  |  |  |  |  |
| --- | --- | --- | --- | --- |
| **Išlaidų rūšys** | **Išlaidų ekonominės klasifikacijos kodas** | **Ataskaitinio laikotarpio išlaidų planas**  | **Finansavimas** | **Kasinės išlaidos** |
|
| Darbo užmokestis pinigais | 2.1.1.1.1.1 | 56730 | 56294,68 | 56294,68 |
| Socialinio draudimo įmokos | 2.1.2.1.1.1 | 17470 | 17365,43 | 17365,43 |
| Aprangos ir patalynės įsigij.išlaidos | 2.2.1.1.1.7 | 1400 | 267,6 | 267,6 |
| Ūkinio inventoriaus įsigijimo išlaidos | 2.2.1.1.1.23 | 750 | 130,50 | 130,50 |
| Komandiruotės | 2.2.1.1.1.11 | 830 | 489 | 489 |
| Kvalifikacijos kėlimas | 2.2.1.1.1.16 | 700 | 416,35 | 416,35 |
| Kitos paslaugos | 2.2.1.1.1.30 | 4300 | 2704,76 | 2704,76 |
| Dardav. Soc parama pinigais | 2.7.3.1.1.1 | 570 | 454,88 | 454,88 |
| **Iš viso:** |   | **82750** | **78123,20** | **78123,20** |

 Žinių visuomenės, kultūrinio ir sportinio aktyvumo skatinimo programa (neformalaus vaikų švietimo funkcija, MK)

09.05.01.01

|  |  |  |  |  |
| --- | --- | --- | --- | --- |
| **Išlaidų rūšys** | **Išlaidų ekonominės klasifikacijos kodas** | **Ataskaitinio laikotarpio išlaidų planas**  | **Finansavimas** | **Kasinės išlaidos** |
|
| Darbo užmokestis | 2.1.1.1.1.1 | 10295 | 10295,00 | 10295,00 |
| Socialinio draudimo įmokos | 2.1.2.1.1.1 | 3140 | 3140,00 | 3140,00 |
| **Iš viso:** |   | **13435** | **13435** | **13435** |

Poilsio ir sporto paslaugų funkcija (pajamų įmokos)

08.01.01.02

|  |  |  |  |  |
| --- | --- | --- | --- | --- |
| **Išlaidų rūšys** | **Išlaidų ekonominės klasifikacijos kodas** | **Ataskaitinio laikotarpio išlaidų planas**  | **Finansavimas** | **Kasinės išlaidos** |
|
| Darbo užmokestis | 2.1.1.1.1.1 | 400 | 272,89 | 272,89 |
| Socialinio draudimo įmokos | 2.1.2.1.1.1 | 120 | 83,17 | 83,17 |
| Transporto išlaikymas | 2.2.1.1.1.6 | 2080 | 1043,36 | 1043,36 |
| Ūkinio inventoriaus įsigijimo išlaidos | 2.2.1.1.1.23 | 100 |   | 0 |
| Kitos paslaugos | 2.2.1.1.1.30 | 1080 | 128,95 | 128,95 |
| **Iš viso:** |   | **3780** | **1528,37** | **1528,37** |

 Neformalaus vaikų švietimo funkcija (pajamų įmokos)

08.01.01.02

|  |  |  |  |  |
| --- | --- | --- | --- | --- |
| **Išlaidų rūšys** | **Išlaidų ekonominės klasifikacijos kodas** | **Ataskaitinio laikotarpio išlaidų planas** | **Finansavimas** | **Kasinės išlaidos** |
| Apranga ir patalynė | 2.2.1.1.1.7 | 2270 | 2244,79 | 2244,79 |
| Ūkinio inventoriaus įsigijimo išlaidos | 2.2.1.1.1.23 | 2190 | 2077,69 | 2077,69 |
| Kitos paslaugos | 2.2.1.1.1.30 | 4650 | 1446,49 | 1446,49 |
| Kitos mašinos ir įrenginiai | 3.1.1.3.1.2 | 1200 | 1200 | 1200 |
| **Iš viso:** |   | **10310** | **6968,97** | **6968,97** |

|  |  |  |  |  |
| --- | --- | --- | --- | --- |
| Mokinių važinėjimas | B 4.1.2.12 | 09.06.01.01 | 4 programa |  |
| **Išlaidų rūšys** | **Išlaidų ekonominės klasifikacijos kodas** | **Ataskaitinio laikotarpio išlaidų planas**  | **Finansavimas** | **Kasinės išlaidos** |
|
| Socialinė parama pinigais | 2.7.2.1.1.1 | 700 | 159,47 | 159,47 |
| **Iš viso:** |   | **700** | **159,47** | **159,47** |

 GPM 2 proc. likutis 2017.12.31 – 206,95 eurai, gauta 2018 m. GPM 2 proc. – 36,40 eurai, išleista 1,87 euro. GPM 2 proc. likutis 2018.12.31 – 241,48 eurai

Direktorės pavaduotoja ugdymui Ingrida Tuskienė

l. e. direktoriaus pareigas